420 



( Trichechus rosmarus.) 



Skarer; paa en Isflage havde Peary set mellem 100 og 150, medens 

 omtrent lige saa mange vare i Vandet tæt ved. Om Vinteren synes 

 Egnens Hvalrosser at samles ved Randen af det aabne „North-Water", 

 V. og S.V. for Kap Alexander, S. for Port Foulke; de holde til ved 

 Isranden og søge efter Føden under den forholdsvis tynde Is, der 

 kan lægge sig, og som de gjennembryde. I Februar, saa snart der 

 midt paa Dagen er et Par Timers Dæmring, begynde Grønlænderne 

 fra de omliggende Egne at samles ved Peteravik, hvorfra de paa 

 Slæder kjøre over Isen ud mod V. eller S.V., 2 til 6 Mile bort, til 

 Isranden, for at dræbe Hvalrosser; Jagten fortsættes til ind i For- 

 aaret, naar Isen smelter. — Ogsaa Astrup skildrer Hvalrossens Færd 

 i Egnen. 



Ved Rensselaer-Bugt vare Hvalrosser at se i Efteraaret 1853, 

 skriver Kane, stadig indtil midt i September, da Isen lagde sig tyk; 

 indtil da havde de fundet tilstrækkeligt aabent Vand i de Revner i 

 Isen, der fremkom ved Ebbe og Flod; selv havde de dog ogsaa 

 brudt sig Huller; omkring deres Huller i Isen blev der fundet mange 

 itubrudte Skaller af Mya, ogsaa undertiden noget af det grove Grus, 

 som de sluge. 



I Kanes-Hav blev der af Deltagere i „Polaris "-Rejsen set nogle 

 Hvalrosser 18de September 1872, meddeler Davis. 



Fra Østkystens sydlige Del nævnes Hvalrossen af Graah i 1831. 



I Drivisen udfor Kysten paa 63° saa Deltagerne i „ Hansa "- 

 Rejsen en Hvalros, efterstræbt af en Isbjørn, 25de April 1870. 



Ved Angmagsalik ere Hvalrosser sjeldne, skriver Holm fra sin 

 Rejse i 1883 — 85. — At de komme til Egnen, men sjelden, ofte med 

 Aars Mellemrum, hørle K. Poulsen af Grønlænderne i 1898 — 99. 



Ude i Drivisen i Danmark-Strædet blev en stor Hvalros skudt 

 af Deltagere i „Hansa "-Rejsen i November 1869. 



Inde i Turner-Sund bleve to sete sidst i Juli 1900, meddeler 

 S. Jensen. 



Paa Jameson-Land, ved forladte Eskimo-Hytter, fandt Scoresby 

 Knogler af Hvalros i Juli 1822. — En forvitret Hovedskal fandtes 

 samme Sted i 1891, meddeler Bay, og 5te August 1891 blev der 

 i Hurry-Inlet set en enkelt Hvalros. — I samme Fjord blev der set 

 et Par Hvalrosser 31te Juli 1899, siger Nathorst, og tre 8de August. 



Paa Glavering-0 saa Clavering Eskimoerne drive Hvalros-Jagt 

 i August 1823. — Knogler af Hvalros bleve fundne der af Deltagere 

 i „Germania "-Rejsen ved forladte Eskimo-Hytter i Juli 1870; men 

 ingen levende Hvalros var at se, Havet var milevidt dækket af Is. 



